S-368/2021

Mál þetta, sem var dómtekið 27. maí sl., var höfðað með ákæru lögreglustjórans á Norðurlandi eystra, dagsettri 10. maí 2021, á hendur X, kt. [...], [...], [...].

Eftir breytingar sem ákæruvaldið gerði á ákæru er þeirri háttsemi sem honum er gefið að sök lýst svo að um hafi verið að ræða ofbeldisbrot í nánu sambandi og barnaverndarlagabrot, en til vara líkamsárás, stórfelldar ærumeiðingar gegn maka og barnaverndarlagabrot, með því að ákærði hafi miðvikudagsnóttina 18. nóvember 2020, ráðist að sambýliskonu sinni og barnsmóður Y, kt. [...], á sameiginlegu heimili þeirra í íbúð [...] að [...] á Akureyri, og kýlt eða slegið hana ítrekað í höfuð beggja megin og klipið margoft í handleggi hennar auk þess sem hann öskraði á hana og kallaði hana ónöfnum og braut vasa í íbúðinni með því að henda honum utan í vegg í reiðikasti. „ Afleiðingar árásarinnar aðfaranótt 18. nóvember 2020 fyrir brotaþola voru þær að hún hlaut kúlu á hársverði, framarlega á hvirfli hægra megin og aftarlega á höfði vinstra megin, mar á vinstra eyra og marbletti á hægri upphandlegg. Árásina frá 18. nóvember 2020, framdi ákærði fyrir framan ung börn hans og brotaþola sem þá voru 4 ára og 11 mánaða. Telst þetta varða við 1. mgr. 218. gr. b almennra hegningarlaga nr. 19/1940 og 1. mgr. og 3. mgr. 99. gr. barnaverndarlaga nr. 80/2002, en til vara 1. mgr. 217. gr. og 233. gr. b almennra hegningarlaga nr. 19/1940 og 1. mgr. og 3. mgr. 99. gr. barnaverndarlaga nr. 80/2002, með síðari breytingum. Þess er krafist að ákærði verði dæmdur til refsingar og til greiðslu alls sakarkostnaðar.“

Ákærði krefst vægustu refsingar sem lög leyfa. Þá er krafist hæfilegrar þóknunar til handa verjanda hans.

Ákærði hefur komið fyrir dóm og játað sök. Með játningu hans, sem ekki er ástæða til að efa að sé sannleikanum samkvæm, og gögnum málsins, er nægilega sannað að hann hafi gerst sekur um þá háttsemi sem í ákæru er lýst. Verður lagður dómur á málið án frekari sönnunarfærslu, sbr. heimildarákvæði 164. gr. laga nr. 88/2008.

Í ákæru er háttsemi ákærða aðallega heimfærð til 1. mgr. 218. gr. b almennra hegningarlaga nr. 19/1940 og 1. mgr. og 3. mgr. barnaverndarlaga nr. 80/2002. Samkvæmt 1. mgr. 218. gr. b almennra hegningarlaga skal sá sem endurtekið eða á alvarlegan hátt ógnar lífi, heilsu eða velferð núverandi eða fyrrverandi maka síns eða sambúðaraðila eða öðrum þar tilgreindum nákomnum aðilum, með ofbeldi, hótunum, frelsissviptingu, nauðung eða á annan hátt sæta fangelsi allt að sex árum. Háttsemi ákærða er lýst eins og að ofan greinir, eftir breytingar sem gerðar voru af hálfu ákæruvalds. Verður ekki talið að sú háttsemi hafi náð því alvarleikastigi sem áskilið er í 1. mgr. 218. gr. b almennra hegningarlaga. Verður ákærði því sakfelldur fyrir líkamsárás sem varðar við 1. mgr. 217. gr. almennra hegningarlaga. Verður jafnframt fallist á með þessari háttsemi, að börnum hans og ákærðu viðstöddum, hafi ákærði brotið gegn ákvæði 233. gr. b almennra hegningarlaga. Brot sitt framdi ákærða að börnum hans og brotaþola viðstöddum og verður háttsemin því að auki heimfærð til 3. mgr. 99. gr. barnaverndarlaga en þar sem brot hans beindist ekki beint að börnunum sjálfum verður það þó ekki jafnframt heimfært til 1. mgr. 99. gr. laganna.

Ákærði hefur þrívegis hlotið fangelsisdóma. Fyrst þriggja mánaða fangelsi 17. október 2006 fyrir fjárdrátt og hylmingu, þá fjögurra mánaða fangelsi 29. maí 2015 fyrir sölu fíkniefna og loks í fimm mánaða fangelsi 29. september 2017 fyrir líkamsárás sem varðaði við 2. mgr. 218. gr. almennra hegningarlaga. Í síðastgreindum dómi var um að ræða hegningarauka við dóminn frá 29. september 2017. Fullnustu refsingar var í öllum tilvikum frestað skilorðsbundið í tvö ár. Þá gerði ákærði sátt um greiðslu sektar fyrir vændiskaup þann 18. febrúar 2021.

Það brot sem ákærði er nú sakfelldur fyrir var framið fyrir gerð sáttarinnar 18. febrúar 2021. Ber hvað það varðar að líta til reglna 78. gr. almennra hegningarlaga um hegningarauka. Þá verður við ákvörðun refsingar litið til 3. mgr. 70. gr. sömu laga ogþess að ákærði hefur áður hlotið dóm fyrir ofbeldisbrot. Er refsing ákærða nú ákveðin fangelsi í þrjá mánuði en í ljósi sakaferils ákærða þykir ekki unnt að binda refsinguna skilorði.

Að kröfu ákæruvalds og með vísan til dómsniðurstöðu verður ákærði dæmdur til greiðslu alls sakarkostnaðar, þ. m. t. þóknanir skipaðs verjanda síns og skipaðs réttargæslumanns brotaþola á rannsóknarstigi og fyrir dómi, eins og greinir í dómsorði að virðisaukaskatti meðtöldum. Við ákvörðun þóknunar verjanda verður litið til þess að það var ekki fyrr en við upphaf aðalmeðferðar sem ákærði játaði sök.

A-kvk-nf S-kvk-nf héraðsdómari kveður upp dóminn.

Dómsorð:

Ákærði, X, sæti fangelsi í þrjámánuði.

Ákærði greiði 1.080.370 krónur í sakarkostnað, þ. m. t. þóknun skipaðs verjanda síns, G-kk-ef S-x-x R-kk-ef lögmanns, 558.000 krónur, 98.044 króna ferðakostnað hans og þóknun skipaðs réttargæslumanns brotaþola, J-kvk-ef Ó-kvk-ef A-kvk-ef lögmanns, 390.600 krónur.